पार्टीको मात्रै होइन, तपाईंको संयोजक डा. बाबुराम भट्टराईबारे पनि बोलिदिनुस् । आग्रहलाई स्वीकार्दै उनी खुलेर बोल्न थाले । ‘हाम्रो संयोजक प्रयासरत हुनुहुन्छ । उहाँले मेहनत गरिरहनुभएको छ । उहाँको उमेरमा आएर यति गर्न सक्नुभनेको ठूलो कुरा हो,’ विकास अगाडि थप्छन्, ‘उहाँले आफ्नो लागि गर्दै हुनुहुन्न, हाम्रो पुस्ताको लागि गर्दै हुनुहुन्छ, नयाँ पुस्ताको लागि गोरेटो देखाउन खोजिरहनु भएको छ । उहाँले नै आफ्नो जीवनकालमा समृद्धि देख्न सक्नुहुन्छ, सक्नुहुन्न, उहाँलाई नै थाहा छैन । कम्तिमा यही जगमा टेकेर, यही मुद्दा उठाएर हामीले त समृद्ध नेपाल देख्न सक्छौं ।’
